
Vest –Agder Saualslag

v/ Sven Haughom
Haughom
4440 Tonstad

Vest-Agder Bondelag

V/ Odd Harald Reve
Kviljo

4550 Farsund

FELLINGSTILLATELSE PÅ SKADEVOLDENDE ULV I VEST-AGDER
_________________________________________________________________________

Etter søknad gir Fylkesmannen med dette Vest-Agder saualslag og Vest-Agder Bondelag tillatelse til felling av en skadegjørende ulv. Tillatelsen omfatter kommunene Hægebostad, Kvinesdal, Flekkefjord og Sirdal, og har varighet fra og med 13. oktober til og med 23. desember 2004.  Skadefelling skal uten opphold meldes til Fylkesmannen. Tillatelsens geografiske avgrensning kan utvides dersom observasjons- og skadebildet endrer seg, og søknad om utvidelse sendes Fylkesmannen.

Begrunnelse for tillatelsen er dokumenterte og sannsynliggjorte skader på sau, og høy sannsynlighet for nye og betydelige skader. Forebygging av nye skader vektlegges sterkt i avgjørelsen, og Vest-Agder ligger dessuten langt utenfor det forvaltningsområdet Stortinget har vedtatt for bevaring av ulv i Norge.

Fylkesmannens avgjørelse kan etter forvaltningslovens § 28  påklages innen 3 uker.
______________________________________________________________________

Det vises til;

· søknad av fra organisasjonene av 12. oktober 2004. 

· brev av 3. juni i år fra Direktoratet for naturforvaltning der Dovre kommune og fylkemennene bl.a. gis 4 betingede fellingstillatelser  på ulv i perioden 03.06.04 – 01.04.05. En av disse tillatelsene er effektuert.

· forskrift 30. juni 2000 nr. 656 om forvaltning av bjørn, jerv, ulv og gaupe fastsatt ved Kgl. res. 30. juni 2000

· St.meld. nr. 15 (2003-2004) Rovvilt i norsk natur
· Innst. S. nr. 174 (2003-2004), Inst. Fra engeri- og miljøkomitèen

Bakgrunnen for søknaden

Vest-Agder saualslag og Vest-Agder Bondelag ser på ulven, som er sannsynliggjort som skadevolder i vestre del av fylket, som en stor trussel mot sin næring og frykter store tap. De viser også til at fylket ikke inngår i det vedtatte forvaltningsområdet for ulv og har hatt tilhold så vidt lenge i området at det ikke kan karakteriseres som et streifdyr. Sauenæringen i fylket har sitt tyngdepunkt nettopp i de områdene hvor ulven nå oppholder seg, og samtidig er det store mengder bufe på utegang/utmarksbeite. Når klimaforholdene tillater det går også mye sau ute vinterstid i disse og tilgrensende områder. Da mye sau stadig går på utmarksbeite har mange saueeiere i området ikke oversikt over sine tap, så skadeomfanget kan være langt større enn det som er dokumentert. 

Organisasjonene ber om at det gis en tidsfrist for en fellingsløyve slik at en med sannsynlighet kan få tatt ut det skadegjørende individ. Det søkes også om at det etablerte skadefellingslaget i Vest-Agder blir autorisert til å forestå felling på vegne av de søkende fylkeslag, og at dette arbeidet skjer i nært samarbeid med søkerne og Statens Naturoppsyn. 

Dokumentasjon av skader

Den antatte ulven ble trolig først observert tidlig i august ved Feed, øst for Tonstad i Sirdal, og seinere sett på Haddelandsheia i Hægebostad, ved Knaben i Kvinesdal og sist sett og filmet i Øksendal i Sirdal 9. og 11. oktober. Det foreligger så langt svært få dokumenterte eller sannsynliggjorte skader voldt av ulv på sau i det aktuelle området. 11. oktober ble ei voksen søye dokumentert drept av ulv ved Sandvand i Flekkefjord. Kadaveret ble anslått til å være 4-5 dager gammelt. Ei søye ble funnet druknet ved samme anledning og eier savnet også 4 sau. 14. august ble lam sannsynliggjort drept av hundedyr vest for Sirdalsvann i Sirdal og 31. august ble et lam dokumentert drept av hundedyr på Haddelandsheia i Hægebostad. Begge disse tilfellene vurderes i ettertid som mulige ulveskader.

Fylkesmannens vurdering

I direktoratets brev av 3. juni i år sies blant annet:  ”Lov av 29. mai 1981 nr. 38 om viltet (viltloven) ble endret den 30.06.2000, jf. Ot. prp. nr. 37 (1999-2000) og Innst. O. nr. 80 (1999-2000). Endringene ble foretatt blant annet for å styrke og presisere hjemmelsgrunnlaget og etablere et tilstrekkelig fleksibelt rettsgrunnlag til å kunne gjennomføre prinsippet om differensiert forvaltning, samt møte utfordringene med voksende rovviltbestander. Differensiert forvaltning vil kunne innebære at en aktivt forhindrer rovvilt i å etablere seg i et område. Endringene i viltloven § 12 innebærer at det kan iverksettes felling for å forhindre skade på bufe eller tamrein, uten at det er krav om at slik skade faktisk har skjedd. I tråd med prinsippet om differensiert forvaltning vil dermed vektleggingen av skadesituasjonen i forhold til vernet av rovviltbestandene variere mellom ulike arter og områder.” 

Ved Stortingets behandling av St.meld. nr. 15 (2003-2004) ”Rovvilt i norsk natur” ble det vedtatt en ulvesone hvor de nasjonale mål om tre ynglegrupper skal ivaretas. Med Stortingets vedtak forstås en større forutsigbarhet i forvaltning av ulv innenfor og utenfor sonen. I tråd med ovenstående gjengivelse fra direktoratets brev finner Fylkesmannen å legge stor vekt på det store skadepotensialet ulven representerer når den både har drept sau, og over en periode på mer enn to måneder har oppholdt seg i et område med svært store beiteinteresser. Fylkesmannen er også opptatt av at en skadefelling utstedes på et tidspunkt da en med rimelig sannsynlighet kan ta ut det skadevoldende individ. Fylkesmannen ønsker å knytte en skadefellingstillatelse til det området ulven er observert i, men er åpen for at en slik skadefellingssone kan utvides dersom det aktuelle individ utvider sitt aksjonsområde. 

Sjøl om det dokumenterte og sannsynliggjorte skadeomfang av ulven så langt er beskjedent, vurderer Fylkesmannen faren for omfattende ulveskader i Vest-Agder som betydelige. 

På bakgrunn av det dokumenterte skadeomfanget, høy sannsynlighet for nye store skader og det faktum at Vest-Agder ligger utenfor det avgrensede forvaltningsområdet for ulv, finner Fylkesmannen å kunne gi tillatelse til å iverksette skadefelling av denne spesifikke ulven.

Fylkesmannens vedtak

Fylkesmannen i Vest-Agder innvilger søknaden fra Vest-Agder Saualslag og Vest-Agder Bondelag om skadefellingstillatelse på en ulv i Vest-Agder, med hjemmel i Viltlovens § 12 og forskrift 30. juni 2000 nr. 656 om forvaltning av bjørn, jerv, ulv og gaupe fastsatt ved Kgl. res. 30. juni 2000, og DN`s brev av 3. juni i år vedr. betingede fellingstillatelser på jerv, bjørn og ulv 2004/2005.
Følgende vilkår gjelder for fellingstillatelsen:

· Skadefellingstillatelsen gjelder en ulv i Vest-Agder, begrenset til kommunene Hægebostad, Kvinesdal, Sirdal og Flekkefjord.

· Skadefellingstillatelsen gjelder fra denne dato og fram til og med 23.12.2004.

· Skadefellingstillatelsen gis til Vest-Agder Saualslag og Vest-Agder Bondelag. I tråd med skadefellingssøknaden forutsettes skadefellingsaksjonen gjennomført i samarbeid mellom søkerne, det etablerte skadefellingslaget og Statens Naturoppsyn. Søkerne står ansvarlig for at jakten foregår innenfor retningslinjer gitt i dette brev.

· Skadefellingstillatelsen gis i medhold av § 12 i Lov om viltet av 29. mai 1981 og forskrift 30. juni 2000 nr. 656 om forvaltning av bjørn, jerv, ulv og gaupe fastsatt ved Kgl. res. 30. juni 2000.

·  Skadefellingstillatelsen gis uavhengig av den grunneierrett som gjelder for ordinær jaktutøvelse.

· Under skadefellingsjakt gjelder viltlovens øvrige bestemmelser vedrørende jaktutøvelse. Ulv er som storvilt å betrakte, og regler for bruk av våpen og ammunisjon framgår av forskrift om våpen og ammunisjon til storvilt- og småviltjakt, og skyteprøve for storviltjegere. I praksis er kravene som for jakt på elg, hjort og villrein. Skadefelling skal uten opphold meldes til kommunen, Fylkesmannens miljøvernavdeling og Direktoratet for Naturforvaltning (DN). Meldingen skal inneholde opplysninger om tid og sted for fellingen. Fellingsstedet skal kunne påvises dersom Fylkesmannen krever dette. Den/de som sårer ulv under forsøk på felling i henhold til tillatelsen, plikter å gjøre det en kan for å få avlivet dyret. Dersom pliktig ettersøk første dag er uten resultat, skal jaktleder uten opphold underrette Fylkesmannen og nærmeste politimyndighet. Fylkesmannen avgjør hvordan det videre ettersøk skal ledes.

· Ulv som blir felt på denne tillatelsen er Viltfondets eiendom. Ingen kan derfor på noen måte gjøre seg nytte av felt dyr uten nærmere samtykke fra DN. Felte dyr skal så raskt som mulig bringes til Norsk institutt for naturforskning (NINA), Tungasletta 2, 7485 Trondheim.

· Alle deltakere i skadefellingslaget skal være kjent med innholdet i denne tillatelsen.

Klageadgang

I medhold av § 28 i forvaltningsloven kan dette vedtak påklages innen 3 uker påklages til Direktoratet for naturforvaltning. Eventuell klage sendes via Fylkesmannen.

	Vidar Skaaland
	                   Tom Egerhei

	fung. fylkesmann
	fung. miljøverndirektør


Kopi:

Direktoratet for naturforvaltning
Artsavdelingen
Tungasletta 2
7485 Trondheim

Rovviltutvalget for Vest-Agder v/ følgende medlemmer;

Kommunene v/ Dag Audun Tollaksen
Tesaker

         4436 Gyland

  Naturvernforbundet i Vest-Agder v/ Torbjørn Fredriksen Grøngjelvn. 33 
4514 Mandal

  Vest-Agder Jeger- og Fiskerforbund v/ Øystein Stamland  Wolframv.66
4629 Kristiansand

  Vest-Agder Bonde- og Småbrukarlag v/ Kjell Magne Larsen
4580 Lyngdal

  Mattilsynet v/ Eivind Kile 
Festningsgt 40
 4614 Kristiansand

  Vest-Agder Fylkeskommune v/ Bjørg Hellem
Pb. 770
4666 Kristiansand

SNO v/ Jon Erling Skåtan
Birkeland
4592 Kvås


Fylkesmannens landbruksavdeling, her

	 Besøksadr.
	Tordenskjoldsgate 65
	E-post
	          postmottak@fmva.no

	 Postadr.
	Serviceboks 513, 4605 Kristiansand
	Hjemmeside 
	 http://www.fylkesmannen.no/va
	

	 Telefon
	38 17 66 00   Telefaks 38 17 60 13
	Org.nr. NO974 762 994   Bankgiro 7694.05.01381



[image: image1.png]